
[bookmark: _Toc102287949]Италия маха ФОРМУЛЯРА ЗА АДРЕС
Телеграф  Стр. 4
От 1 май Италия разхлабва част от COVID ограниченията като премахва изискването за попълване на формуляр за локализация, в който посетителите трябва да обявят мястото, където отседнат, това съобщиха межнародни новинарски агенции, цитирайки здравните власти в страната. До сега посетителите на Италия трябваше предварително да попълват формуляр, в който описват къде ще отседнат, както и място, където могат да бъдат поставени под карантина в случай на необходимост.
Сертификат
Режимът за влизане в талия обаче се запазва същия, както досега. Влизащите трябва да представят зелен сертификат, удостоверяващ или направен тест за Ковид-19, който би могъл да е антигенен до 48 часа или PCR - до 72 часа. Също така могат да представят и документ за прекаран Ковид-19, или поставена ваксина. Сертификатите за бустерна ваксина са безсрочни, а тези за прекаран Ковид-19 или за първоначална ваксинация са със срок за валидност 6 месеца в Италия.
Правителството обяви, че от 1 май здравни сертификати, доказващи ваксинация или скорошно възстановяване от коронавирус, вече няма да са необходими за посещение на ресторанти, фитнес зали и за използване обществен транспорт. Около 84% от италианците са получили препоръчаните две дози ваксина, като над 65% от хората имат и бустер.
Ограничения
До 15 юни остава изискването за носене на маски на закрити места. Те са необходими за посещение на кина, театри, събития на закрито и за влизане в болнични заведения, каза министърът на здравеопазването Роберто Сперанца и добави, че правителството възнамерява да бъде предпазливо при премахването на останалите мерки.
"Решихме да ги оставим в сила за известно време, поне до 15 юни, елемент на предпазливост, който смятам, че е необходим", каза Сперанца. цитиран от Ройтерс.

[bookmark: _Toc102287950]Пекин забрани храненето в ресторантите
Телеграф  Стр. 11
На ресторантите в китайската столица беше наредено да спрат да обслужват клиенти на маса по време на майските празници, тъй като Пекин се бори с огнище на COVID-19, предаде АМ. На пресконференция вчера властите обявиха, че консумацията в заведения носи риск от зараза, и изтъкнаха, че вирусът се предава между клиентите и персонала. Ресторантите могат да изпълняват поръчки за храна за вкъщи по време на празниците за Деня на труда до сряда.

[bookmark: _Toc102287951]От утре, 1 май, отпадат ограниченията за влизане в България на лица, пристигащи от други държави
БНТ, Новини в 20.00 часа
От утре, 1 май, отпадат ограниченията за влизане в България на лица, пристигащи от други държави. Със заповед на здравния министър до полунощ днес всички, които влизат у нас, се допускат при предоставяне на валиден цифров Ковид сертификат на ЕС за ваксинация, за преболедуване или за проведено изследване или за равностоен и аналогичен документ със същите данни.

[bookmark: _Toc102287952]Разговор с д-р Неделчо Тотев, д-р Иван Кокалов и Иван Димитров
БНТ, Говори сега 
Гости: д-р Неделчо Тотев, председател на Сдружението на общинските болници в България, д-р Иван Кокалов, член на Надзорния съвет на НЗОК, Иван Димитров, Български пациентски форум
Резюме: Здравната реформа на Кабинета стартира. Над 600 млн. лв повече за извънболничната помощ отпуска правителството след подписването на Националния рамков договор. Това означава около 40% по-високи заплати за общопрактикуващите лекари и повишаване на цените на здравните пътеки. Очаква се основен проблем за изпълнение на критериите да има при общинските болници. Темата в "Говори сега" коментира д-р Неделчо Тотев, председател на Сдружението на общинските болници.
Парите за здравеопазване са повече и то в раздела болнична помощ, което е много добре. Крайно време е парите да бъдат заделени за заплати на хората, които са дали живота си за оказване на здравна помощ, коментира той.
Към момента ние даваме 85% от приходите си от НЗОК за заплати и стигаме до едни мизерни заплати за сестра и за лекар, обясни д-р Тотев.
Според него, няма достатъчно пари, за да се покрият изискванията по новия Национален рамков договор.
Това са едни страшно високи суми, страшно високи прагове. 1550 за сестра е идеално, стига да може. На лекар 2100 - идеално, но непосилно, обясни д-р Тотев.

[bookmark: _Toc102287953]За децата, които ходят на ясла да се грижат не само медицински сестри а и лекарски асистенти и фелдшери
БТВ, Новини в 12.00 часа 
За децата, които ходят на ясла да се грижат не само медицински сестри а и лекарски асистенти и фелдшери. Предложението е на здравното министерство заради недостига на специалисти в страната. С най-възрастната медицинска сестра в София, която продължава да се грижи за малки деца:
„Казвам се Лиляна Андреева. В момента работя в 16-та детска градина в яслена група. На 86 години съм“, казва Лиляна Андреева. Казва, че продължава да работи, защото така има тонус и контакти.
Лиляна Андреева работи в ясла повече от 15 години. За тази практика няколко пъти ѝ се е налагало да оказва медицинска помощ на дете по време на работа.
БТВ: На тази възраст какво ви кара да продължавате да работите?
Лиляна Андреева: Кара ме, че имам тонус по този начин, имам контакти, тези са невинни душички, нищо че са си с характер. 
Според Антонина Кенова не е нужно да си медицинско лице за да гледаш малко дете:
Антонина Кенова: Аз мога да говоря като майка, аз не съм завършила медицинско образование, отглеждам третото си дете, не смятам, че имам нужда от такова. Не смятам, че в яслената група има някакво по-специфично състояние, което да изисква постоянно медицинско лице. 
Освен недостиг на места в градините и яслите в София се задълбочава и проблема с недостига на медицински сестри. Под 30-годишна възраст те са само 5. Даяна Неделкина казва, че заплатата от 990 лева не е водеща в избора ѝ на професия, водеща е любовта към децата. 
Даяна Неделкина: Може да работят и фелдшери, ако имат желание, естествено и акушерки, и друг вид медицински специалисти. 
На сайта на Министерство на здравеопазването и на сайта strategy.bg всеки родител може да открие Наредба номер 26, която подлежи на обществено обсъждане и да се включи в дискусията с мнение или становище по въпроса.

[bookmark: _Toc102287954]Разговор с доц. Антон Тонев, председател на Комисията по здравеопазване към НС
БТВ, Тази събота 

Резюме: Цените на клиничните пътеки в болниците се увеличават с 25% от 1 май, а на дейностите в извънболничната помощ средно с 30% със задна дата от 1 януари. Това стана възможно с подписването на анекс към Националния рамков договор между Здравната каса и Лекарския съюз. Какво на практика означава това за лекарите и за пациентите?
„Това означава, че с това увеличение в доболничната помощ оразмеряваме повече дейности и услуги, до които ще имаме достъп, повече профилактични дейности. Ако имаме някакви начални симптоми на болест, тя ще се хваща навреме", каза председателят на парламентарната здравна комисия д-р Антон Тонев.
Той допълни, че се очаква да нараснат и доходите на болничните заведения.
„Като постъпят тези средства, те ще бъдат разпределени за всички нужди и за заплатите на лекарите, като до 1 август това ще е основно в правомощията на изпълнителните директори на здравните заведения", каза Тонев.
Най-високо е увеличението на пътеките за педиатрия, акушерство и гинекология. „Анализът показа, че във времето назад те са били несправедливо третирани. По този начин показваме, че справянето с кризата е наш приоритет", допълни Тонев. Клиничната пътека за естествено раждане се увеличава с 30%, което експертите се надяват да стимулира лекарите да предпочитат този тип раждане", допълни той.
Що се отнася до заведенията, които остават извън обхвата на анекса към Националния рамков договор, Тонев обяви, че Министерството на здравеопазването подготвя промени в наредбата за увеличение на заплатите на работещите в тях. Това се очаква да се случи в рамките на месец.
Първият хеликоптер от системата на въздушната медицинска помощ ще пристигне до края на годината, заяви д-р Тонев.
Създадена е работна група съвместно с БЛС, която да обсъжда идеите за промяна в първичната извънболнична помощ. „Предстоят анализи, преговори в рамките на около месец, след което ще излезем с единно решение. След първата наша организационна среща сигналите са, че вървим към обща гледна точка. Така или иначе реформа в първичната извънболнична помощ е необходима, тъй като кадровата криза там се задълбочава", поясни той.

НАЦИОНАЛНИ РАДИА

[bookmark: _Toc102287955]Експерти предупредиха, че Ковид инфекцията може да доведе до развитие на захарен диабет
БНР
Експерти предупредиха, че Ковид инфекцията може да доведе до развитие на захарен диабет. 
Това предупреждава проф. д-р Цветалина Танкова - началник на Клиниката по диабетология в Университетска специализирана болница за активно лечение по ендокринология "Акад. Иван Пенчев", цитирана от Министерството на здравеопазването. По думите ѝ при около 14% от пациентите с Ковид, лекувани в болници, включително и при хора без рискови фактори, се наблюдава поява на новооткрит диабет. 
Експертът препоръчва при всички пациенти в болница заради Ковид инфекция да се изследва нивото на плазмената глюкоза.
От утре отпадат ограниченията за влизане в България свързани с коронавируса. Отменя се изискването пристигащите от други държави да представят валиден цифров сертификат за ваксинация, преболедуване или проведено изследване. 
Също от 1 май отпадат ограниченията в Гърция за влизане в страната, както и при влизане в магазини, заведения и стадиони. Остават задължителни маските в затворени обществени места и транспорта в Гърция.
В Италия от утре също вече няма да изискват зелен сертификат за достъп до места като ресторанти, културни обекти и обществен транспорт. До 15 юни маските остават задължителни в обществения транспорт и по време на културни прояви на закрито.

[bookmark: _Toc102287956]Първият медицински хеликоптер за спешна помощ трябва да бъде доставен и оборудван до края на годината
БНР 
Първият медицински хеликоптер за спешна помощ трябва да бъде доставен и оборудван до края на годината. Това обяви председателят на здравната комисия в парламента и депутат от "Продължаваме промяната" доц. д-р Антон Тонев и уточни, че готвените промени в системата на здравеопазването предвиждат и възможност за предварително запазване на места за пациенти в болниците:
"Искам да ви информирам, че първият хеликоптер очакваме до края на годината. След което да започне да се попълват, както машинният състав, така и кадровият състав, който ще работи в тази система, така наречените свързани линейки. Това са линейки, които ще имат възможност "да запазват" легло в дадена болница, така че първо в самата болница да имаме готовност какъв пациент ще дойде до няколко минути и второ, екипът на линейката да е сигурен, че пътува към правилното място и няма да обикаля", каза доц. д-р Тонев от "Продължаваме промяната".

[bookmark: _Toc102287957]Хора донесоха във Варна торби с капачки и жълти стотинки в рамките на кампанията за купуване на детска линейка
БНР
Десетки варненци и хора от цяла Североизточна България донесоха пред Катедралния храм „Свето Успение Богородично” във Варна торби с капачки и жълти стотинки в рамките на кампанията за купуване на детска линейка.
Вдъхновителят на кампанията и председател на Сдружение „Аз вярвам и помагам“ Владислав Николов каза:
„За десет минути беше пълен първият контейнер, 4 тона десет минути, 40 тона 50 хиляди лева, това ни е целта за днес. Една линейка преди инфлацията струваше 200 хиляди лева, тази линейка ще бъде от народа за народа.“
Във Варна пристигнаха над 3 тона капачки, които са събрани от жителите на град Разград.

[bookmark: _Toc102287958]Процентът на положителните проби остава нисък и за последното денонощие 
БНРДанните за разпространението на коронавируса: Процентът на положителните проби остава нисък и за последното денонощие – то е 5.3 на сто; новите случаи са 491; в болници се лекуват общо 879 пациенти, от тях 82 са в интензивни отделения; обявени бяха нови 10 смъртни случая след усложнения свързани с Ковид инфекцията.
 
[bookmark: _Toc102287959]В Италия от утре отпадат редица ограничения въведени заради пандемията
БНРВ Италия от утре отпадат редица ограничения въведени заради пандемията. Вече няма да се налага да бъде представян зелен сертификат на места на закрито с изключение на болниците и домовете за възрастни хора. Отпада и изискването да е попълва формуляр при влизане в Италия. Остава обаче изискването за носене на предпазни маски. До 15 юни маските остават задължителни в обществения транспорт и по време на културни прояви на закрито. До 31 май пристигащите в Италия ще трябва да представят и зелен сертификат или резултат от отрицателен тест за Ковид-19.

